Aleksoto malūnas

Aleksoto malūnas stovi Kaune, Žemojoje Fredoje, kairiajame Nemuno krante.

Istorija

1879 m. nuspręsta statyti Kauno tvirtovę. 1882 m. pradėti statyti gynybiniai pastatai. Kartu su jais buvo statomi kiti aktualūs infrastruktūros objektai: Kauno geležinkelio stotis, geležinkelis, sandėliai, kareivinės. Šlaitais apsaugotoje Žemutinėje Fredoje pastatytas grūdų sandėlių kompleksas ir malūnas. Statyba baigta 1890 m., nors rekonstrukcijos ir kiti statybų darbai tęsėsi iki pat 1915 m.

XX a. tarpukariu kompleksas atiteko Krašto apsaugos ministerijai. 1922 m. čia pradėta malti grūdus. Rekonstrukcijos darbams vadovavo inžinierius Antanas Gravrogkas. Malūnas įrengtas kariuomenės reikmėms, pastatytos „Seck“ firmos mašinos. Įrengtas gilus gelžbetoninis rūsys, 1925 m. šalia pastatytas elevatorius.

LTSR laikais įmonė buvo praplėsta, 1993 m. tapo AB „Kauno grūdai“. Iki įmonės nutiestas geležinkelio tinklas.

 Šaltiniai 
 Kauno diena, 2010-06-05, 3 psl.

Kategorija:Kauno statiniai
Kategorija:Lietuvos malūnai